
Ministru kabineta noteikumi Nr. 470
Rīgā 2024. gada 16. jūlijā (prot. Nr. 29 47. §)
Grozījums Ministru kabineta 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai"
Izdoti saskaņā ar Lauksaimniecības un lauku attīstības likuma
5. panta ceturto daļu
un Attīstības finanšu institūcijas likuma
12. panta ceturto daļu
· Izdarīt Ministru kabineta 2018. gada 22. maija noteikumos Nr. 295 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai" (Latvijas Vēstnesis, 2018, 101. nr.; 2019, 63., 166. nr.; 2021, 34. nr.) šādu grozījumu:
· 1. Izteikt 21. punktu šādā redakcijā:
· "21. Aizdevuma procentu likmi veido šo noteikumu 11. punktā minētā valsts aizdevuma procentu likme, kurai pieskaita sabiedrības "Altum" aizdevumu administrēšanas un riska izmaksu piecenojumu 1,9 procentu apmērā. Aizdevumam, par kuru pieteikums sabiedrībā "Altum" iesniegts no 2016. gada 1. jūlija līdz 2024. gada 16. jūlijam, administrēšanas un riska izmaksu piecenojums ir 2,2 procenti. Aizdevumam, par kuru saskaņā ar Ministru kabineta 2012. gada 29. maija noteikumiem Nr. 381 "Valsts atbalsta piešķiršanas kārtība lauksaimniecībā izmantojamās zemes iegādei lauksaimniecības produkcijas ražošanai" pieteikums sabiedrībā "Altum" iesniegts līdz 2016. gada 30. jūnijam, administrēšanas un riska izmaksu piecenojums ir 2,5 procenti."

